
COMUNICAT DE PRESĂ
LANSAREA PROIECTULUI
AVRIG = ACASĂ în Țara Făgărașului
Rețea Integrată pentru Prevenirea Separării Copilului de Familie

Peste 11,7 milioane de lei pentru prevenirea separării copiilor de familie și dezvoltarea unui nou Centru de zi în Avrig
	În urma semnării Contractului de finanțare nr. PIDS/877/PIDS_P5/OP4/ESO4.11/PIDS_A23/365180, Orașul Avrig lansează proiectul „AVRIG = ACASĂ în Țara Făgărașului – Rețea Integrată pentru Prevenirea Separării Copilului de Familie”, Cod SMIS: 365180, o intervenție amplă dedicată copiilor aflați în situație de vulnerabilitate și familiilor acestora.

PROIECTUL, PE SCURT
	300
copii sprijiniți
	36 luni
Implementare
01.08.2026 – 31.07.2029 
	1
Centru de zi licențiat
	11,74 mil. lei
valoarea totală



Proiectul este implementat în cadrul Programului Incluziune și Demnitate Socială 2021–2027, Prioritatea P5 – Reducerea disparităților dintre copiii la risc de sărăcie și/sau excluziune socială și ceilalți copii, prin Fondul Social European Plus (FSE+), în teritoriul ITI Țara Făgărașului.
Un proiect construit în jurul copilului și al familiei
Obiectivul general al proiectului este reducerea riscului de separare a copilului de familie și creșterea incluziunii sociale pentru 300 de copii din Avrig, printr-un pachet integrat de servicii sociale, educaționale, psihologice și de sprijin familial.
Intervenția urmărește menținerea copiilor în mediul familial, reducerea abandonului școlar, îmbunătățirea condițiilor de trai și dezvoltarea competențelor parentale și de viață independentă. Proiectul propune trecerea de la intervenții punctuale și reactive la prevenție, sprijin constant și intervenție coordonată.
Un Centru de zi nou pentru copiii din Avrig
Una dintre componentele centrale ale proiectului este înființarea și operaționalizarea, la nivelul Orașului Avrig, a unui serviciu social licențiat de tip 8891CZ-C-II – Centru de zi pentru copii aflați în situație de risc de separare de părinți.

În funcție de nevoile individuale, copiii vor putea beneficia de:
• sprijin educațional, activități remediale și ajutor pentru realizarea temelor;
• consiliere psihologică individuală și de grup;
• activități de dezvoltare personală, socializare și dezvoltarea abilităților de viață;
• activități recreative și programe de prevenire a comportamentelor de risc;
• terapii, acolo unde sunt necesare: psihoterapie, logopedie și kinetoterapie;
• masă, sprijin material și facilitarea transportului pentru beneficiarii care au nevoie.
	
	Sprijin pentru familie, nu doar pentru copil
Familiile celor 300 de copii vor beneficia de măsuri de acompaniere: consiliere parentală, sprijin material, dezvoltarea competențelor de viață, sprijin pentru organizarea vieții familiale, mediere instituțională și orientare către drepturile și serviciile sociale disponibile.


De ce este nevoie de această intervenție?
Analiza de nevoi realizată pentru proiect arată că vulnerabilitățile copiilor și familiilor din Avrig sunt multiple și se suprapun: dificultăți economice, risc educațional, probleme psiho-emoționale, acces redus la servicii și condiții de locuire precare.
	98,7%
consiliere psihologică
	94,3%
sprijin pentru teme
	94,7%
asigurarea unei mese

	62%
transport / acces
	23,7%
terapii specializate
	100%
familii cu nevoie de sprijin



OBIECTIV GENERAL: 
Reducerea riscului de separare a copilului de familie si cresterea incluziunii sociale pentru 300 de copii din Avrig, ITI Tara Fagarasului, prin implementarea unui pachet integrat de servicii sociale, educationale si de sprijin familial, pe o perioada de 36 luni.
OBIECTIVE SPECIFICE:
OS1: Identificarea, evaluarea si monitorizarea a 300 de copii aflati in situatie de risc de separare de familie din Avrig, ITI Tara Fagarasului, precum si elaborarea planurilor de servicii si inregistrarea acestora in Observatorul National al Copilului, de-a lungul a 34 luni
OS2: Dezvoltarea si furnizarea de servicii integrate de sprijin pentru prevenirea separarii copilului de familie, prin infiintarea si operationalizarea unui Centru de zi licentiat si acordarea de servicii specializate timp de 18 luni pentru fiecare din 300 de copii din Avrig, ITI Tara Fagarasului
OS3: Cresterea capacitatii familiilor de a asigura ingrijirea si dezvoltarea adecvata a copiilor, prin implementarea unui program integrat de acompaniere care include consiliere parentala, sprijin material si dezvoltarea competentelor de viata pentru familiile vulnerabile ale celor 300 de copii timp de 18 luni pentru fiecare
Rezultate urmărite
• 300 de copii identificați, evaluați și monitorizați, cu planuri individualizate de servicii;
• 1 Centru de zi licențiat și operațional în Avrig;
• 300 de copii beneficiari ai serviciilor integrate, cu servicii de sprijin furnizate minimum 18 luni/copil, din care, 34 de etnie roma;
•  familiile celor 300 de copii sprijinite prin măsuri de acompaniere;
• țintă de rezultat: situația a 264 de copii ameliorată la ieșirea din operațiune;
• 10 campanii de informare / sensibilizare comunitară și 10 sesiuni educaționale în școli.
Buget și perioadă de implementare
	Valoarea totală a proiectului
	11.744.837,76 lei

	Valoare eligibilă
	11.599.703,13 lei

	Finanțare nerambursabilă totală (98% din valoarea eligibilă)
	11.367.709,06 lei

	din care: contribuția Uniunii Europene - FSE+ (85%)
	9.859.747,66 lei

	din care: contribuție din bugetul național (13%)
	1.507.961,40 lei

	Contribuție proprie eligibilă a beneficiarului (2%)
	231.994,07 lei

	Cheltuieli neeligibile
	145.134,63 lei


Perioada de implementare: 1 august 2026 – 31 iulie 2029 (36 luni), conform graficului contractual al proiectului.
	„AVRIG = ACASĂ” înseamnă prevenție, sprijin și șansa ca fiecare copil să poată rămâne alături de familie.


Date de identificare ale proiectului
Beneficiar: Orașul Avrig
Titlu proiect: AVRIG = ACASĂ în Țara Făgărașului – Rețea Integrată pentru Prevenirea Separării Copilului de Familie
Cod SMIS 2021: 365180
Program: Programul Incluziune și Demnitate Socială 2021–2027
Fond: Fondul Social European Plus (FSE+)
Localizare: Orașul Avrig, județul Sibiu – ITI Țara Făgărașului
Proiect cofinanțat de Uniunea Europeană prin Fondul Social European Plus (FSE+), în cadrul Programului Incluziune și Demnitate Socială 2021–2027.
Pentru informații detaliate despre celelalte programe cofinanțate de Uniunea Europeană, vă invităm să vizitați www.fonduri-ue.ro 
INFORMAȚII SUPLIMENTARE
Orașul Avrig · Str. Gheorghe Lazăr nr. 10, Avrig, județul Sibiu
Telefon: 0269 523 101· E-mail: office@primaria-avrig.ro  Web: www.primaria-avrig.ro 

Avrig, 21 august 2026

Proiect co-finanţat din Programul Incluziune și Demnitate Socială (PIDS) 2021-2027

